చెన్నై: ‘దేవసేన’ అనుష్కకు కోపమొచ్చింది. తనలోని  సహనం చచ్చిపోయిందని, ఇక ఉపేక్షించేది లేదని హెచ్చరించింది. అనుష్క అంతలా హెచ్చరించడానికి కారణం గాసిప్పులే. బాహుబలి-2 తర్వాత అనుష్కపై మొదలైన గాసిప్పులు అన్నీ ఇన్నీ కావు. అనుష్క, ప్రభాస్ స్నేహం ప్రేమగా మారిందని, వారు త్వరలోనే పెళ్లి చేసుకోబోతున్నారంటూ వార్తలు షికారు చేశాయి. అనుష్కను కోడలిగా అంగీకరించేందుకు ప్రభాస్ ఇంట్లో అంగీకరించడం లేదని, దీంతో ప్రభాస్కు వేరే అమ్మాయిని చూస్తున్నారని ప్రచారం జరిగింది. దీంతో స్పందించిన అనుష్క.. తనకు ప్రభాస్కు మధ్య ఉన్నది కేవలం స్నేహం మాత్రమేనని, మరేమీ లేదని తేల్చి చెప్పింది. అయినా గాసిప్పులకు బ్రేక్ పడకపోవడంతో ఈసారి కాస్తా కఠినంగా హెచ్చరించింది. తన గురించి ఉన్నవీలేనివి రాస్తే సహించేది లేదని పేర్కొంది. అవాస్తవాలు  ప్రచారం చేస్తే చట్టపరంగా చర్యలు తప్పవని హెచ్చరించింది. మరి దేవసేన హెచ్చరికలకు ఇప్పటికైనా గాసిప్స్కు పుల్స్టాప్ పడుతుందో? లేదో? వేచి చూడాల్సిందే.
chennai: ‘devasena’ anushkaku kopamochindi. tanaloni  sahanam chachipoyindani, ika upekshinchedi ledani heccharinchindi. anushka antalaa heccharinchadaaniki kaaranam gasippule. bahubali-2 tarvaata anushkapai modalaina gasippulu annee innee kaavu. anushka, prabhas sneham premagaa maarindani, vaaru twaralone pelli chesukobotunnarantu vaartalu shikaru chesaayi. anushkanu kodaligaa angeekarinchenduku prabhas intlo angeekarinchadam ledani, deentho prabhaasku vere ammayini chustunnarani prachaaram jarigindi. deentho spandinchina anushka.. tanaku prabhaasku madhya unnadi kevalam sneham matramenani, maremi ledani telchi cheppindi. aina gasippulaku breake padakapovadamtho eesaari kasta kathinamgaa heccharinchindi. tana gurinchi unnaveelenivi raste sahinchedi ledani perkondi. avaastavaalu  prachaaram cheste chattaparamgaa charyalu tappavani heccharinchindi. mari devasena heccharikalaku ippatikaina gasipsku pulstap padutundo? ledho? vechi chudalsinde.